《方次云伏枕久不入城独宿知稼堂有怀》
宋代·黄公度

吹笛清宵何处声，隔窗斜月听人行。
梦回案上青荧火，魂断城人长短更。
三伏故人怜卧病，百年薄宦任浮生。
春风尚忆茅堂话，相对哦诗天未明。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。